Lolland-Falsters Stifts-Tidende, 1845-08-02
Tyrkiet. En frygtelig Brand har den 3die de, hjemsøgt Smyrna, og lagt en Trediedeel af Staden i Aske. Jlden udbrød Kl. 6 1/2 i et Herberg og udbredte sig med mageløs Hurtighed over det af Armeniere beboede Qvarteer. Af 900 armeniske Huse staae nu kun 31. Nærede af de i Hotellerne og Pakhusene liggende brændbare Stoffer angrebe Luerne Frankernes Qvarteer fra to Sider og anrettede her frygtelige Ødelæggelser. Tredive store Huse, St. Antonius=Hotellet, det store Sygehuus og ni Tiendedele af alle de unerede Grækeres Boliger ere aldeles afbrændte. Jalt angives Tallet paa de afbrændte Huse til 7000 og Tabet til 20 Millioner Piastre. De forskjellige Karavanserais med deres Magaziner ere aldeles afbrændte, uden at det var muligt at redde noget af det opdyngede Forraad. Tusinder af Mennesker vankede om mellem Ruinerne uden Ly og Næring. Neppe havde Staden begyndt at forvinde Følgerne af den frygtelige Brand 1841, for denne nye Ulykke bryder løs over den. Sultanen har, for at lindre den øieblikkelige Nød, strax sendt 250,000 Pjastre til Smyrna. Lollands Landboforening afholdt sit 3die ordinaire Møde paa Mariebo Raadstue, den 26de Julii. Følgende Sager bleve forhandlede: 1. Gaardfæster C. Wiell i Vester-Karleby indførte Skolelærer N. Sørensen fra Kjøbenhavn, som Gjæstemedlem, og efterat Formanden havde opfordret Foreningen til at yttre, om Nogen herimod havde Noget at erindre, udtaltes eenstemmigt, at det var den særdeles kjært, hvisaarsag Afstemning var overflødig. 2. Dernæst oplæstes Protocolforhandlingerne fra forrige Møde og Beretning af Herredscommissairerne om sex nye optagne Medlemmer afgaves. 3. Formanden oplæste herpaa en Beretning i Almuevennen" og Folkefesten i Holbek Amt, dernæst de af Skolelærer R. Sørensen og Huusmand Peder Hansen ved nævnte Leilighed holdte Taler, hvilke fandt særdeles bifald af alle Tilstedeværende. Efterat disse Taler vare oplæste blev et Foredrag af Skolelærer Gleerup, som Formand for Landbocommunalforeningen i Holbek Amt, holdt i Foreningen den 14de Marts d. A., oplæst. Samme skildrede: "J hvilken Aand og Retning Landboforeningerne skulle virke". Formanden gjorde Ovennævntes Ord til sine, og hele Foredraget blev optaget med megen Acclamation af Foreningen. 4. Arvefæster Claus Christiansen i VesterThirsted, fremkom og oplæste herpaa en Adresse, som skulde tilstilles Hr. Etatsraad, Professor Bang for hans Færd i Stændersalen som Deputeret for sit Valgdistrict, hvilken iligemaade optoges med Acclamation. Og bemyndigedes desaarsag Proponenten, Foreningens Formand og Gaardfæster C. Wiell til at afsende og offentliggjøre en saadan snarest muligt. 5. Comiteen oplæste sin Betænkning over det fra Formanden i første ordinaire Møde fremkomne Forslag, sigtende til Forandring i den nu bestaaende Fattig organisation, hvorved troedes hævet den Ulempe, der for Tiden afstedkommes ved, at Fattige (men dog undertiden unge og raske Folk) nægtes Bopæl i et fremmed Sognedistrict af Frygt for at de mulig ville komme Communen til Byrde. Comiteens Betænkning, der, skjøndt af forskjellige Grunde, gik ud paa at fraraade Foreningen at foretage videre ved Sagen for Øieblikket, toges til Følge. 6. Formanden erklærede, at den Comitee, der i forrige Møde blev nedsat til at afgive Betænkning over det af Gaardfæster C. Wiell fremlagte Forslag sigtende til Selviendoms Fremme, havde været samlet i denne Anledning, men at denne med Eenstemmighed tilraadede Foreningen, at sætte Sagen i Beroe indtil videre, paa Grund af, at en Petitition i samme Anliggende for Tiden circulerer i Landet til Underskrift, og som agtes indgivet til Hans Majestæt Kongen selv, hvorved den til Stænderne paatænkte kan betragtes som overflødig. 7. Møller Clausen i Paarup fremkom med et Forslag om, at man i Landboforeningen burdes enes om at fjerne de Misbrug, som afstedkommes ved, at Karle under 28-Aars Alderen paatage sig Accord-Arbeider, Pundetærskning o. s. v., istedetfor Huusmænd, og Jnderster, og derved gjøre Jndgreb i disses Virksomhed og Erhverv. Foreningen indsaae tilfulde Gavnligheden af Proponentens Forslag, og vedtog eenstemmig at ville, hver i sin Kreds, bidrage til at hæmme saadan Ulempe, ved at undlade selv at give Accord-Arbeider o. s. v. til Andre, end dertil Berettigede, samt derhos gjøre behørig Anmeldelse til vedkommende Øvrighed, hvor saadanne Misbrug finde Sted. 8. Af Foreningens Casserer og Secretair, Skolelærer Henningsen i Hillested, indleveredes og oplæstes det i forrige Møde leverede Udkast til Love for en Livsforsikkrings=Selskab for selvdøde Creature. Foreningen antog Sagen for særdeles vigtig, og en Com tee, bestaaende af 3 Medlemmer, nedsattes til at tage Forslaget i nøiere Overveielse, samt senere ved at offentliggjøre Resultatet, at bidrage til at gjøre samme bekjendt i en videre Kreds. Til nævnte Comitee valgtes Kirkesanger, Skolelærer Henningsen i Hillested med 19 Stemmer, Kjøbmand, Stænderdeputeret Sidenius i Mariebo med 9 Stemmer og Møller Clausen i Paarup, der efter Lodtrækning med C. Wiell (hver havde 6 Stemmer) indtraadte i Comiteen. 9. Foreningens Herredscommissair i Lollands, Sønder-Herred, Selveier Hans Thruesen i Græshauge, oplæste et Forslag om Maaden, hvorpaa han troede at Sognefogderne burde lønnes, og at disse fremtidig burde vælges paa 3 Aar, ikke af Herredsfogden, Birkedommeren o. s. v., men af Sognets egne Beboere. Men da dette Forslag ikke var indleveret til lovmedholdelig Tid, vil nævnte Sag først blive taget for og discuteret i næste Møde. 10. Endelig fremkom Proprietair Bokkelmann til Norregaard med et Forslag om at oprette et Assurance-Selskab for Sædens Ødelæggelse ved Hagl men da dette, som ovennævnte, var indleveret for sildig, udsattes dets Behandling til næste Møde, og det saameget hellere, som Hr. Bokkelmann lovede at ville indlevere et Lovudkast, hvorefter man troede, at et saadant Societet lod sig organisere. Da intet videre var at forhandle hævedes Mødet, efterat det næste ordinaire Møde var blevet bestemt til Løverdagen den 18de October 1845.